Flugt (2021), dokumentarfilm af Jonas Poher Rasmussen

**Opmærksomhedspunkter under filmen:**

* Hvilke typiske dokumentartræk indeholder filmen?
* Hvornår vises sekvenser i farver og hvornår i sort-hvid?
* Hvornår er der underlægningsmusik og med hvilken virkning?
* Hvilke overordnede emner handler filmen om?

**Opgaver efter filmen:**

* Karakteristik: Se ”klip 2”: <https://filmcentralen.dk/gymnasiet/undervisning/flugt-3>

(log ind med unilogin og fortsæt til opgaver og øvelser med tilhørende filmklip) og lav en næranalyse med fokus på fremstillingen af Amin.

* Genre: Se ”klip 3” samme sted og
  + lav en næranalyse af klippet med fokus på at fremdrage genretræk. Hvilke dokumentarfilmstyper kan man relatere til?
  + vurdér hvilke fordele eller ulemper der kan være ved at lave en dokumentar som animationsfilm.
  + overvej hvorfor Amin ikke ønskede at medvirke i en dokumentarfilm før instruktøren foreslog at den kunne laves som animationsfilm.
  + på hvilken måde gør filmen opmærksom på at den bygger på fakta og ikke er fiktion selvom den er lavet som animation?
* Hvilke temaer fremstiller filmen / hvad lagde I mærke til under filmen?
  + Se derefter interview med instruktøren, hvor han taler om temaer i filmen: <https://www.dfi.dk/nyheder/en-flygtning-finder-hjem> (I finder videoklip med interview under den indledende tekst). Hvad fortæller han om filmens temaer? Find belæg i filmen for denne fortolkning.
  + Overvej om filmen også er en politisk kommentar om flygtninge udover at være en personlig beretning om flugt. Underbyg jeres svar.
  + Hvilket syn på flugt og flygtninge giver filmen dig? Er filmen relevant?

Et billede, der indeholder skærmbillede, PC-spil, sky, Digital sammensætning

Automatisk genereret beskrivelse

Et billede, der indeholder tøj, person, indendørs, menneske

Automatisk genereret beskrivelse God fornøjelse, Gitte